|  |  |
| --- | --- |
| traka_vladaGRB VL | Република СрбијаАутономна покрајина Војводина**Покрајинска влада****УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736info@fkuapv.org |
|  | БРОЈ: 404-66/2015 | ДАТУМ: 04.02.2015. године |

Покрајинском скупштинском одлуком о образовању Управе за капитална улагања Аутономне покрајине Војводине („Сл. лист АП Војводине“, бр. 54/2014) образована је Управа за капитална Аутономне покрајине Војводине (у даљем тексту: Управа) као правни следбеник Фонда за капитална улагања Аутономне покрајине Војводине (у даљем тесту: Фонд), који је престао са радом 31.12.2014. године, а на основу Покрајинске скупштинске одлуке о престанку рада Фонда за капитална улагања Аутономне покрајине Војводине („Сл. лист АП Војводине“, бр. 54/2014).

Управа за капитална улагања АП Војводине, као правни следбеник, наставља да спроводи отворени поступак јавне набавке добара – вишеенергетски линеарни акцелератори са пратећом опремом за радиолошку терапију, број јавне набавке 404-66/2014, а за коју је Позив за подношење понуда објављен на Порталу јавних набавки дана 30.06.2014. године. Заинтересовано лице је, дана 02.02.2015. године и дана 04.02.2015. године, доставило Наручиоцу путем електронске поште Захтевe за додатна појашњења у вези са припремањем понуде. Захтеви су код Наручиоца заведени дана 02.02.2015. године под бројем 136-225/2015 и дана 04.02.2015. године под бројем 136-234/2015.

У Допису Републичке комисије за заштиту права у постпуцима јавних набавки број: 4-00-93/2015 који је Наручиоцу достављен дана 29.01.2015. године изнето је да је у предметном поступку јавне набавке подносилац захтева поднео Захтев за заштиту права само за партију 4 чији је предмет мултислајсни ЦТ скенер, те да Наручилац може да настави поступак јавне набавке за преостале партије 1., 2., 3. и 5. без доношења одлуке Републичке комисије у смислу члана 150. став 7. ЗЈН.

У складу са чланом 63. став 2. и 3. Закона о јавним набавкама („Службени гласник РС“, бр.124/12), достављамо одговор на:

**1. Питање:**

Документима „Позивом за подношење понуда“ и „Обавештење о продужењу рока за подношење понуда/пријава“ објављеним на Порталу јавних набавки од 30.01.2015. године дефинисан је рок за доставу понуда на следећи начин: „Понуда се сматра благовременом уколико је примљена од стране Наручиоца до 12.02.2015. године, до 10,00 часова“. Предлажемо да се овај захтев измени на следећи начин: „Поунда се сматра благовременом уколико је примљена од стране Наручиоца до 12.03.2015. године, до 10,00 часова“.

Образложење: Због промене назива постојећег наручиоца Фонд за капитална улагања Војводине у Управа за капитална улагања Војводине, и обавезе да сва документација као и сва средства финансијског обезбеђења морају да гласе на новоосновану управу, то рок за достављање понуда 12.02.2015 је неприхватљиво кратак.

Напомињемо да до данас нисмо добили одговор на постављена питања од 15.01.2015, од којих одговора суштински зависи понуда и банкарске гаранције, потребно је додатно време за квалитетну припрему, односно захтеване банкарске гаранције и друга документа која издаје произвођач опреме. Из горе наведених разолога молимо да уважите наш оправдан захтев за измену рока.

**Одговор Наручиоца:**

Наручилац **не прихвата** предлог заинтересованог Понуђача за измену Документима „Позивом за подношење понуда“ и „Обавештење о продужењу рока за подношење понуда/пријава“ објављеним на Порталу јавних набавки од 30.01.2015. године којим је дефинисан рок за доставу понуда на следећи начин: „Понуда се сматра благовременом уколико је примљена од стране Наручиоца до 12.02.2015. године, до 10,00 часова“.

**Не прихвата се захтев за измену на предложени начин**: „Поунда се сматра благовременом уколико је примљена од стране Наручиоца до 12.03.2015. године, до 10,00 часова“.

Наручилац наводе дате уз образложење поднетог предлога/захтева сматра **неоправданим** из следећих разлога:

* Обавештење о промени назива Наручиоца, тј. о томе да Управа за капитална улагања Аутономне покрајине Војводине, као правни следбеник Фонда за капитална улагања Аутономне покрајине Војводине, наставља да као Наручилац спроводи отворени поступак јавне набавке добара – вишеенергетски линеарни акцелератори са пратећом опремом за радиолошку терапију, број јавне набавке 404-66/2014, а за коју је Позив за подношење понуда објављен на Порталу јавних набавки дана 30.06.2014. године, Наручилац је објавио на својој интернет страници и на Порталу Управе за јавне набавке, **дана 15.01.2015. године** у оквиру Појашњења на постављена питања под **деловодним бројем:136-031-11/2015-4.** У истом Појашњењу Наручилац је обавестио све потенцијалне понуђаче да сва докуметација која се доставља у предметном поступку треба да гласи на новоосновану Управа за капитална улагања Аутономне покрајине Војводине.

**Из напред наведеног произилази да је Наручилац као примерен одредио рок за достављање Понуда, а то је 12.02.2015. године, до 10,00 часова.**

Имајући у виду да ова јавна набавка добара – Вишеенергетски линеарни акцелератори са пратећом опремом за радиолошку терапију, има изузетан значај за грађане Републике Србије **оболеле од злоћудног рака и обезбеђивања правовремености и равномерне доступности зрачне терапије на целој територији Републике Србије, сматрамо у најмању руку неморалним било какво даље одлагање набавке преко потребних апарата.**

**2. Питање:**

У конкурсној документацији на страни 32 од 174 захтева се: „Сервисна служба за добра из предметне партије, мора имати запослена два лица која поседују важеће сертификате лица одговорних за заштиту од јонизујућег зрачења при примени затворених и отворених извора.“ Предлог: „Сервисна служба за добра из предмета партије, мора имати запослено једно лице које поседује важећи сертификат лица одговрног за заштиту од јонизујућег зрачења при примени затворених извора или лица одговорног за спровођење мера заштите од јонизујућих зрачења у медицинској примени извора јонизујућих зрачења.“ Образложење: Закон о заштити јонизујућих зрачења и правилницима издатим од стране Агенције за заштиту од јонизујућих зрачења и нуклеарну сигурност Србије предвиђено је за сервисне установе као и установе које се генерално баве радијационом делатношћу да је потребно и довољно да имају једно лице које је одговорно за заштиту од јонизујућих зрачења. Овај захтев је сигурно елиминаторан за већину потенцијалних понуђача јер нико није обучавао више одговорних лица ако то није потребно и не захтева како законодавац тако и установа одговорна за регулисање ове области на нивоу државе.Сви сервисери који се баве сервисирањем линеарних акцелератора имају сертификате за рад са изворима јонизујућег зрачења или сертификате за спровођење мера заштите од јонизујућег зрачења. Од извора јонизујућих зрачења који се набављају у партији 1 су затворени извори за примену у медицини, те се непотребно захтева да одговорно лице буде оспособљено за заштиту од јонизујућег зрачења при примени отворених извора. Такође, сертификати (у зависности која овлашћења установа је вршила обуку запослених) имају и друге називе конкретно сертификати наших запослених су сертификати о обучености за спровођење мера заштите од јонизујућих зрачења у медицинској примени извора јонизујућих зрачења.

Наведени захтев за одговорно лице за заштиту од јонизујућег зрачења није тражен у документу бр.4 додатни услови као обавезан услов за учешће у поступку јавне набавке, већ само за сервисере, те тиме тендерска документација није усклађена.

**Одговор Наручиоца:**

**Наручилац упућује потенцијалног понуђача на Измене и допуне конкурсне документације које су објављене дана 04.02.2015. године под бројем 14. на интернет страници Наручиоца и Порталу јавни набавки, а које се делом односе на ваше питање.**

**3. Питање:**

**Конкурсном документацијом је предвиђено да п**онуђач може поднети гаранцију стране банке само ако је тој банци додељен кредитни рејтинг коме одговора најмање ниво кредитног квалитета 3 (инвестициони ранг). Питање: У којим све валутама је прихватљива гаранција стране банке?

**Одговор Наручиоца:**

У делу Конкурсне документације **Документ 5 – ЈНОПБР 404-66/2014** УПУТСТВО ПОНУЂАЧИМА КАКО ДА САЧИНЕ ПОНУДУ, тачка **10)** ***вaлута и нaчин нa који морa бити нaведенa и изрaженa ценa у понуди,*** на **страни 34 од 174 предвиђено је следеће:**

„Ценa у понуди морa бити искaзaнa у динaримa, са и без урачунатог ПДВ-а. Износ ПДВ-а исказати одвојено у проценту (%) и динарској вредности.“

Аналогно наведеном, а нарочито имајући у виду да је проценат износа на који мора да гласи гаранција банке везан за цену дату у понуди, а која се исказује у динарима банкарска гаранција се исказује у домаћој валути – **динарима.**

**4. Питање:**

Рок важности банкарске гаранције за добро извршење посла за обуку у иностранству различито је одређен у моделу уговора (12 месеци) И упуством понуђаћима како да саћине понуду (24 месеца). Молимо усагласите документацију.

**Одговор Наручиоца:**

**Предлог је прихваћен и у том смисли су сачињене Измене и допуне конкурсне документације које су објављене дана 04.02.2015. године под бројем 13. на интернет страници Наручиоца и Порталу јавни набавки.**

**5. Питање:**

У одговору на наш захтев за прецизно дефинисање ХДР терапије, нисте навели колика је минимална вредност максималне брзине дозе за фотонску енергију од 6ВМ без филтра. Предлажемо да дасе тендерски захтев за фотонску енергију од 6МВ без филтра допуни захтевом да “Минимална вредност максималне брзине дозе за фотонску енергију од 6ВМ без филтра је 1400МУ/мин, у води на 100цм ССД и величини поља 10цмx10цм.

Образложење: Овим се предлогом понуђачи стављају у позицији да понуде добро истог

квалитета.

**Одговор Наручиоца:**

Наручилац оставља могућност испоруке апарата по произвођачкој спецификацији за извођењe и спровођењe и  ХДР терапије на пацијенту на 6MV без филтра (engl. Flattening Free Filter mode technology - High Dose Rate mode/therapy). Све остали захтеви за фотонске енергије са филтром су наведени у конкурсној документацији.

У Решењу Републичке комисије за заштиту права понуђача бр. 4-00-2118/2014 од 27.11.2014. године, на стани 7 је наведено:

"Републичка комисија је према тврдњи наручиоца, а провером садржине конкурсне документације, утврдила као неспорно да је наручилац техничке карактеристике вишеенергетских линеарних акцелератора дефинисао као минималне техничке захтеве. Услед наведеног, Републичка комисија указује да тиме што је наручилац техничке спецификације предметних акцелератора одредио као минималне техничке карактеристике, да би понуда понуђача била оцењена као одговарајућа, понуђачи једино имају обавезу да понуду сачине у складу са захтевом наручиоца у погледу конкурсном документацијом захтеваних минималних техничких карактеристика.

Надаље у одговору Републичке комисије на стани 7 је наведено:

"У конкретном случају, техничке карактеристике вишеенергетских линеарних акцелератора наручилац је представио кроз минималне захтеве који морају бити испуњени од стане понуђача, а све у складу са својим потребама."

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 404-66/2014**